Stroom nou dataloos op Cell C se Black | Netwerk24
Stroom nou dataloos op Cell C se Black
Deur Petrus Malherbe 07 Mei 2018 10:03
Cell C se Black stromingsdiens sal vir die volgende drie maande geen data op dié netwerk verbruik nie.Foto: Cell C
Cell C het ’n nuwe promosie van stapel gestuur waardeur sy stromingsdiens Black geen data verbruik op dié netwerk nie.
“Ons weet dat toegang tot data die grootste haakplek is wat keer dat mense toegang tot ’n stromingsdiens kry,” sê Jose dos Santos, Cell C se uitvoerende hoof. “Daarom sal enige bestaande of nuwe kliënt van Cell C hom oor die volgende drie maande nie oor data hoef te bekommer om sy gunstelingreekse te stroom nie.”
Die promosie is van Maandag (7 Mei) af geldig en duur tot op Vrydag 10 Augustus.
Cell C-kliënte kan bloot die GETblack-app op Android of iOS aflaai, registreer en begin stroom.
Black bied verskeie pakkette waarvan sommige toegang gee per dag, week, naweek of maand. Daar is ook verskeie flieks wat afsonderlik gehuur kan word en waarvoor die bedrag binne die app van jou vooruitbetaalde lugtyd verhaal kan word.
Al die inhoud sal gestroom kan word sonder enige dataverbruik op die Cell C-netwerk.
Black ding mee met Netflix en ShowMax. Dit bied benewens flieks en programme ook sportweddenskappe, musiek en konsertkaartjies.
Meer oor: Cell C | Black | Datakoste | Tegnologie | Data
Data vir WhatsApp teen net R1 per dag